Powerkvinder - Sangerinden Szhirley - Katrine Lund Løje
* Rejser * Oplevelser * Familieliv *
Hjem
Rejser
Vælg land
Bulgarien
Danmark
England
Filippinerne
Grækenland
Kap Verde
Kina
Letland
Norge
Polen
Skotland
Spanien
Sverige
Tyskland
USA
Østrig
Rejsetips
Business
Arbejdsliv
Selvudvikling
Online medier
Hverdag
Hverdagsglimt
Opskrifter
Om
Om/kontakt
Samarbejde
Katrine 17. februar 2015 Uncategorized
Powerkvinder – Sangerinden Szhirley
Jeg har været så heldig, at søde og seje Szhirley har sagt ja til at være med i et interview her på bloggen omkring det at være en powerkvinde. Jeg synes, Szhirley er en powerkvinde, fordi hun altid spreder glæde og god energi omkring sig, selv når hun har travlt som både mor, karrierekvinde og blogger. Læs mere om det i interviewet nedenfor.
Billede fra Roskilde Festival 2009, hvor jeg interviewede Szhirley til Vi Unge.
1. Hvad er en powerkvinde for dig?
En powerkvinde for mig er en kvinde, der tager kontrollen og holder overblikket i forhold til sig selv, og det liv hun fører. En der ikke lader stå til, men som går efter sine mål, uden at tromle andre ned på vejen.
2. Hvad fik dig til at følge din drøm som sangerinde, og hvordan turde du at at kaste dig ud i det?
Jeg nåede faktisk ikke at tænke særlig meget, inden jeg kastede mig ud i at forfølge min drøm om at blive sangerinde. Det skete lidt tilfældigt, at jeg lige stødte ind i nogle mennesker, som jeg bare klikkede med, både på det personlige plan og musikalsk.
3. Hvordan kom du i gang som sangerinde?
Jeg arbejdede i HMV på Strøget tilbage i 90'erne, og en af mine kollegaer, Dennis Dietmar, vidste, at jeg gik med en sangerinde i maven. Han spurgte mig en dag, om ikke jeg havde lyst til at tage ud til nogle af hans venner til en audition. Det blev til et langt musikalsk forhold og mit første album "I'm coming", der udkom i 1996.
4. Hvad gør du for at holde gejsten og motivere dig selv?
Det kan være enormt svært at holde motivationen oppe til tider. Specielt nu, hvor jeg er mor til to små mennesker, der selvfølgelig kommer foran alt. Men jeg prøver dagligt at give mig selv en lille peptalk for at holde gejsten. For tiden, da jeg stadig er på barsel, får jeg ikke lavet alle de ting, jeg godt kunne tænke mig, men snaaaaart kommer jeg ordentligt i gang igen.
5. Mit indtryk af dig er, at du altid er glad. Hvor tror du, at du får dit overskud fra?
Jeg er født med krudt i måsen og høj energi, men det betyder dog ikke, at jeg aldrig går kold, og føler mig helt flad og drænet. Jeg er en pleaser, og det er både godt og skidt. Jeg bruger ofte det meste af mit overskud på alle andre omkring mig, end dem, der fortjener det mest, min familie. Men det er jeg blevet meget mere opmærksom på, og er derfor også i gang med at ændre på det.
6. Hvad er din største udfordring?
Min største udfordring er nok de skyhøje forventninger, jeg har til mig selv og min kunst. De bliver på nuværende tidspunkt overhovedet ikke indfriet, og det kan gøre, at jeg føler mig enormt usikker på, om jeg overhovedet er god nok, til det jeg laver.
7. Hvad er dine styrker?
Min positive tankegang og tro på det gode i mennesker.
8. Har du måtte give afkald på noget for at følge din drøm?
Jeg giver i længere perioder afkald på veninde- og familiehygge for at kunne fordybe mig i mine sange og være 100 procent tilstede i kunsten.
9. Hvad gør du for at få din hverdag til at hænge sammen som både karrierekvinde og mor?
Jeg har drømmemoderen, som ALTID står der, og er klar til at hjælpe, når vi har brug for det. Uden hende ville det i perioder være ret kaotisk, da min kæreste, Mads, også er musiker. Så vi arbejder begge på skæve tidspunkter, og ofte når kreativiteten melder sig.
10. Har du sat dig et nyt mål, og hvad gør du for at opnå det?
Jeg har sat mig et mål om at få skrevet min kommende plade færdig inden maj, men jeg har kun lige fået sat den første dato af, til at få lavet to af numrene færdige på fredag.
11. Gør du dig nogle tanker omkring det at være et forbillede?
Det gør jeg til dels, men det er vigtigt for mig at understrege, at det ikke er min opgave som kunstner/forbillede at opdrage andres børn. Jeg er også kun et menneske og fuld af fejl.
12. Har du et råd til andre, der gerne vil følge deres drøm ligesom dig?
Vær realistisk omkring din kunnen, og drøm stort og arbejd hårdt.
Har du lyst til at lære Szhirley endnu bedre at kende, så tjek hendes nye blog ud lige her.
Læs også:
Lidt om mit blognetværk og et blogevent hos Dahl …
Så blev det vinter i Stockholm
Hyggelig sammenkomst med Bloggers By Heart
20 efterårssager til dit businesslook
Forrige indlæg Flytning i en taxa
Næste indlæg På ønskelisten – smykkeskrin til ferien
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Opskrift Vurdering
Opskrift Vurdering
Kommentar *
Navn *
E-mail *
Websted
Notify me of follow-up comments by email.
Notify me of new posts by email.
A
This site uses Akismet to reduce spam. Learn how your comment data is processed.
Vil du inspireres til gode oplevelser og rejser med familien, så har du rig mulighed her på domænet.
Mit navn er Katrine, jeg er 32 år og mor til to (William på 5 år og Emily på 2 år), og til september bliver vi beriget med en lillebror.
Tak, fordi du læser med ❤️
Lær mig og bloggen bedre at kende her!
Kontakt: katrineloeje@gmail.com
Populære indlæg
Lækker græsk mad – 15 ting du skal spise i Græ…
Storbyguide til Krakow – rejsetips til seværdigheder, restauranter og hotel
Rejseguide til Malmø – Gode oplevelser for hele familien
Arkiver
Arkiver Vælg måned juli 2022 juni 2022 maj 2022 marts 2022 januar 2022 oktober 2021 august 2021 marts 2021 januar 2021 december 2020 november 2020 oktober 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013
© 2022 Katrine Lund Løje
Theme Created by pipdig
×